S’iscoba

Mi tratan po mundare sas alzolas
e mandras e istallas po animales,
chentinas, gupos, cubas, furros, molas
poberas domos, palatos reales,

casteddos e pinnetas campagnolas,
recoveros, cunventos, ispidales,
teatros, crejas, carciaris, iscolas
bancas, cortes d'assise e tribunales.

e ufiscios de altos magistrados
e cameras inue at petzos russos
e sedes d'eminentes porporados:

gai cheria tenner sa potentzia
de intrare in s'intragna 'e totu cussos
po lis poder pulire sa cussentzia.

Chena die